# Δημήτρης Σαλπιγγίδης

### Από τη Βικιπαίδεια, την ελεύθερη εγκυκλοπαίδεια

Ο Δημήτρης Σαλπιγγίδης είναι παίκτης του Παναθηναϊκού Α.Ο.. Γεννημένος στις 18 Αυγούστου του 1981 στη Θεσσαλονίκη ο βραχύσωμος επιθετικός εντάχθηκε από νεαρή ηλικία στο Δικέφαλο του Βορρά.

## [Επεξεργασία] Καριέρα

Τη σεζόν 1999-2000 ο ΠΑΟΚ αποφάσισε να τον δώσει δανεικό στη Λάρισα, όπου σε 7 ματς δεν βρήκε το δρόμο προς τα δίχτυα. Στα μέσα της επόμενης σεζόν παραχωρείται ως δανεικός στην Καβάλα και αρχίζει να καταθέτει τα διαπιστευτήριά του. Στο δεύτερο μισό της σεζόν 2000-2001 πετυχαίνει 5 γκολ ενώ την επόμενη περίοδο πετυχαίνει 20 γκολ.

## [Επεξεργασία] Επιστροφή στον ΠΑΟΚ

Ο τότε προπονητής του ΠΑΟΚ, Άγγελος Αναστασιάδης, τον καλεί πίσω στην Τούμπα το καλοκαίρι του 2002. Ο 21χρονος τότε Δημήτρης δεν βρήκε πολύ χρόνο αφού είχε μπροστά του τον Οκκά. Οταν όμως ο Κύπριος επιθετικός μετακόμισε στην ΑΕΚ το καλοκαίρι του 2003 ο δρόμος άνοιξε για τα κάλα. Ο Άγγελος Αναστασιάδης του εμπιστεύεται φανέλα βασικού και εκείνος τελειώνει τη σεζόν με 16 γκολ. Ο νέος ηγέτης του ΠΑΟΚ είχε βρεθεί.

## [Επεξεργασία] Πρώτος σκόρερ

Τις επόμενες δύο χρονιές, παρά τα χιλιάδες οικονομικά προβλήματα του Δικεφάλου ο Σαλπιγγίδης τα δίνει όλα για να διατηρήσει ο ΠΑΟΚ τη δυναμική του. Ειδικά την περίοδο 2005-2006 ο «Σάλπι» φτάνει σε υψηλά επίπεδα απόδοσης και καταλαμβάνει την 1η θέση στον πίνακα των σκόρερ με 17 γκολ.

## [Επεξεργασία] Μεταγραφικά παζάρια

Έπειτα απο ένα επεισοδιακο μεταγραφικό σήριαλ, ο Δημητρης Σαλπιγγίδης αποκτήθηκε τελικά από τον Παναθηναϊκό με τον οποίο υπέγραψε 4ετές συμβόλαιο για 800.000 ευρώ τον χρόνο, στις 17 Αυγούστου 2006. Ο ΠΑΟΚ για την παραχώρηση του παίκτη έλαβε 1,5 εκατομμύρια ευρώ, ενώ 3 παίκτες από τον ΠΑΟ και συγκεκριμένα οι Σάντορ Τόργκελε, Θανάσης Τσίγκας και Κώστας Χαραλαμπίδης θα παραχωρηθούν δανεικοί για 2 σεζόν στην ομάδα του βορρά. Το χειμώνα του 2006 ο Χαραλαμπίδης και ο Τσίγκας θα επιστρέψουν στον Παναθηναικό

Παναθηναϊκός Α.Ο. - Σημερινοί ποδοσφαιριστές

1 Γκαλίνοβιτς | 3 Άντονσον | 5 Μόρις | 8 Γκούμας | 9 Ρομέρο | 10 Γκονζάλες | 11 Παπαδόπουλος | 14 Σαλπιγγίδης | 16 Τζόρβας | 17 Τσίγκας | 19 Σέριτς | 20 Λεοντίου | 21 Χαραλαμπίδης | 22 Τζιόλης | 23 Σάντσεθ | 24 Βύντρα | 25 Μπίσκαν | 26 Μάντζιος | 27 Ίβανσιτς | 29 Νίλσον | 31 Δάρλας | 37 Νίνης | - Μάλαρτζ | - Εντογέ | - Δημούτσος | - Μάττος | - Καραγκούνης | - Σιόντης | C Χοσέ Πεσέιρο |

Ανακτήθηκε από "http://el.wikipedia.org../../../%CE%B4/%CE%B7/%CE%BC/%CE%94%CE%B7%CE%BC%CE%AE%CF%84%CF%81%CE%B7%CF%82_%CE%A3%CE%B1%CE%BB%CF%80%CE%B9%CE%B3%CE%B3%CE%AF%CE%B4%CE%B7%CF%82_4b76.html"

Κατηγορίες: Ποδοσφαιριστές της Εθνικής Ελλάδος | Ποδοσφαιριστές ΠΑΟ | Ποδοσφαιριστές ΠΑΟΚ | Γεννήσεις το 1981

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Deutsch
- English
- Español
- Polski